Espanjan ympäriajo 2015

Espanjan ympäriajo 2015 oli järjestyksessään 70. Espanjan ympäriajo. Se alkoi 22. elokuuta Marbellasta ja päättyi Madridiin 13. syyskuuta 2015.

Kilpailu alkoi joukkueaika-ajolla Aurinkorannikon Marbellassa. Ensimmäiset etapit kulkivat läpi Andalusian, Murcian alueen ja Valencian alueen. Välipäivän aikana siirryttiin Pyreneille Andorran pääkaupunkiin Andorra la Vellaan, josta ajettiin Katalonian, Aragonian, Baskimaan, Kastilia ja Leónin ja Cantabrian kautta Asturiaan. Toisen välipäivän jälkeen käytiin henkilökohtainen aika-ajo Burgosissa, josta matka jatkui Kastilia ja Leónin läpi Madridin alueelle ja lopulta pääkaupunki Madridiin. Etappeja oli yhteensä 21, joista 13 on mäki- tai vuoristoetappeja. Haastavimpia etappeja olivat Pyreneillä ajettu 11. etappi ja Cantabrianvuorilla ajettu 16. etappi, joissa molemmissa oli nousua noin 5 000 metriä.

Fabio Aru voitti kokonaiskilpailun 57 sekunnin erolla Joaquim Rodrígueziin, Rafał Majka sijoittui kolmanneksi. Pistekilpailun voitti Alejandro Valverde, mäkikirikilpailun Omar Fraile, yhdistelmäkilpailun Joaquim Rodríguez ja joukkuekilpailun Team Movistar.

Lopputulokset 
Lähde: Cyclingnews

Kokonaiskilpailu

Pistekilpailu

Mäkikirikilpailu

Yhdistelmäkilpailu

Joukkuekilpailu 

|}

Osallistuneet joukkueet 
Kilpailuun osallistui kaikkiaan 22 joukkuetta.

 UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, IAM Cycling, Team Giant-Alpecin, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Katjuša, Orica-GreenEDGE, Team Sky, Team Tinkoff-Saxo, Trek Factory Racing
 UCI Continental Circuits -joukkueet: Caja Rural - Seguros RGA, Colombia, Cofidis, Team Europcar, MTN-Qhubeka

Kilpailujen kehittyminen 
Lähde: lavuelta.com

 Toisena ollut Tom Dumoulin kantoi kolmannella etapilla pistekilpailun johtajan paitaa, koska pistekilpailua johtanut Esteban Chaves johti myös kokonaiskilpailua. Mäkikirikilpailussa Chavesin jälkeen toisena ollut Walter Pedraza ja yhdistelmäkilpailussa Chavesin ja Dumoulinin jälkeen kolmantena ollut Nicolas Roche pitivät kolmannella etapilla mäkikiri- ja yhdistelmäkilpailupaitoja.
 Toisena ollut Peter Sagan kantoi neljännellä ja kahdeksannella etapilla pistekilpailun johtajan paitaa, koska pistekilpailua johtanut Esteban Chaves johti myös kokonaiskilpailua.
 Toisena ollut Tom Dumoulin piti etapeilla 4–5 ja 7–9 yhdistelmäkilpailun johtajan paitaa, koska yhdistelmäkilpailua johtanut Esteban Chaves johti myös kokonaiskilpailua.
 Pistekilpailussa toisena ollut Alejandro Valverde kantoi yhdeksännellä etapilla pistekilpailun johtajan paitaa, koska pistekilpailua johtanut Esteban Chaves johti myös kokonaiskilpailua.
 Yhdistelmäkilpailussa kolmantena ollut Joaquim Rodríguez kantoi etapeilla 10–11 yhdistelmäkilpailun johtajan paitaa, koska yhdistelmäkilpailun kärkikaksikosta Tom Dumoulin johti kokonaiskilpailua ja Esteban Chaves pistekilpailua.
 Yhdistelmäkilpailussa kolmantena ollut Tom Dumoulin kantoi 16. etapilla yhdistelmäkilpailun johtajan paitaa, koska yhdistelmäkilpailua johtanut Joaquim Rodríguez johti myös pistekilpailua ja yhdistelmäkilpailussa toisena ollut Fabio Aru johti kokonaiskilpailua.
 Pistekilpailussa toisena ollut Esteban Chaves ja yhdistelmäkilpailussa toisena ollut Fabio Aru kantoivat kilpailuosioiden johtajien paitoja 17. etapilla, koska kumpaakin kilpailua johtanut Joaquim Rodríguez johti myös kokonaiskilpailua.
 Yhdistelmäkilpailussa kolmantena ollut Fabio Aru kantoi etapeilla 18–20 yhdistelmäkilpailun johtajan paitaa, koska yhdistelmäkilpailua johtanut Joaquim Rodríguez johti myös pistekilpailua ja yhdistelmäkilpailussa toisena ollut Tom Dumoulin johti kokonaiskilpailua.
 Yhdistelmäkilpailussa kolmantena ollut Tom Dumoulin kantoi 21. etapilla yhdistelmäkilpailun johtajan paitaa, koska yhdistelmäkilpailua johtanut Joaquim Rodríguez johti myös pistekilpailua ja yhdistelmäkilpailussa toisena ollut Fabio Aru johti kokonaiskilpailua.

Lähteet

Aiheesta muualla

 La vuelta 2015 

2015
Pyöräilykausi 2015